Regulativ nr. 77 fra De Forenede Nationers Økonomiske Kommission for Europa (UN/ECE) ensartede bestemmelser for godkendelse af parkeringslygter til motordrevne køretøjer

1. OMRÅDE

Dette regulativ finder anvendelse på godkendelse af parkeringslygter, som er bestemt til montering på motordrevne køretøjer.

2. DEFINITIONER

I dette regulativ forstås ved:

2.1. "Parkeringslygte" en lygte, som er bestemt til at henlede opmærksomheden på et stilleholdende køretøj;

2.2. Definitionerne i regulativ nr. 48 og de ændringsserier dertil, som er i kraft på tidspunktet for typegodkendelsesansøgningen, finder anvendelse i dette regulativ.

2.3. "Parkeringslygter af forskellig type", parkeringslygter, som afviger på væsentlige punkter som:

2.3.1. Fabriks- eller varemærke,

2.3.2. egenskaberne af det optiske system,

2.3.3. den anvendte kategori glødelampe.

3. ANSØGNING OM GODKENDELSE

3.1. Ansøgning om godkendelse skal indgives af indehaveren af fabriks- eller firmamærket eller af dennes bemyndigede repræsentant.

3.2. For hver type parkeringslygte skal ansøgningen ledsages af:

3.2.1. En kort teknisk beskrivelse, specielt med angivelse af kategori af foreskrevne glødelamper, bortset fra lygter med ikke udskiftelig lyskilde; hver glødelampe skal tilhøre en af kategorierne i regulativ nr. 37;

3.2.2. tilstrækkeligt detaljerede tegninger i tre eksemplarer til at parkeringslygtens type kan identificeres, og med angivelse af geometriske data for lygtens montering på køretøjet samt den observationsakse, der ved afprøvning skal tages som referenceakse (horisontalvinkel H = 0°, vertikalvinkel V = 0°), og det punkt, der ved disse prøvninger skal anvendes som referencecentrum;

3.2.3. to prøveeksemplarer; kan lygterne ikke monteres vilkårligt på køretøjets højre eller venstre side, kan de to fremlagte prøveeksemplarer være ens og være bestemt alene til køretøjets højre eller venstre side.

4. MÆRKNING

4.1. Parkeringslygter, som forelægges til godkendelse, skal være forsynet med følgende tydelige og uudslettelige angivelser:

4.1.1. ansøgerens fabriks- eller varemærke,

4.1.2. et let læseligt og uudsletteligt mærke, som angiver kategorien (kategorierne) af foreskrevne glødelamper; denne bestemmelse gælder ikke for parkeringslygter med ikke udskiftelig lyskilde.

4.1.3. Parkeringslygter med ikke udskiftelige lyskilder skal være mærket med nominel spænding og nominelt wattforbrug.

4.2. På hver lygte skal være afsat plads til påføring af godkendelsesmærke og det i punkt 5.5 nedenfor beskrevne tillægsymbol; denne plads skal være angivet på de i punkt 3.2.2 ovenfor omhandlede tegninger.

5. GODKENDELSE

5.1. Såfremt de to prøveeksemplarer af en parkeringslygte, som er forelagt til godkendelse i henhold til punkt 3.2.3 ovenfor, opfylder dette regulativs forskrifter, meddeles godkendelse.

5.2. Hver godkendt type tildeles et godkendelsesnummer. De første to cifre i dette nummer (i øjeblikket 00 for regulativet i dettes oprindelige form) angiver den ændringsserie, som indeholder de seneste større tekniske ændringer, som var foretaget af dette regulativ på godkendelsestidspunktet. Samme aftalepart kan ikke tildele samme nummer til en anden type parkeringslygte.

5.3. Søges der godkendelse af en type lygte- og lyssignalenhed, der omfatter en parkeringslygte og andre lygter, kan der tildeles et fælles godkendelsesmærke, forudsat at den pågældende lygte svarer til forskrifterne i dette regulativ og at hver af de andre lygter, som indgår i den lygte- og lyssignalenhed, som søges godkendt, er i overensstemmelse med det regulativ, der gælder for dem.

5.4. Underretning om godkendelse, nægtelse, udvidelse eller inddragelse af godkendelse eller af endeligt ophør af produktionen skal gives parterne i aftalen om anvendelse af dette regulativ ved hjælp af en formular svarende til mønsteret i bilag 1 til dette regulativ.

5.5. Parkeringslygter, som er i overensstemmelse med en efter dette regulativ godkendt type, skal foruden det i punkt 4.1. foreskrevne mærke være påført et internationalt godkendelsesmærke, som er placeret let synligt på det i punkt 4.2. ovenfor omhandlede sted og består af følgende:

5.5.1. En cirkel, som omslutter bogstavet "E" efterfulgt af kendingsnummeret på den stat, som har meddelt godkendelse(1);

5.2.2. Nummeret på dette regulativ, efterfulgt af bogstavet "R", en tankestreg og godkendelsesnummeret;

5.5.3. Når en lygte afgiver gult lys fremad og bagud, skal lygten være mærket med en pil, som angiver lygtens monteringsretning og skal vende mod køretøjets forende;

5.5.4. Når der tildeles ét enkelt godkendelsesnummer som omhandlet i punkt 5.3 til en type lygte og lyssignal bestående af en parkeringslygte og andre lygter, kan der påføres ét enkelt godkendelsesmærke bestående af de tillægssymboler, som beskrives af de forskellige regulativer, som godkendelsen er udstedt i henhold til.

5.6. Den i punkt 4.1.1 og 5.5 foreskrevne mærkning skal være let læselig og uudslettelig, selv når parkeringslygterne er monteret på køretøjet.

5.7. I bilag 2 til dette regulativ findes et eksempel på godkendelsesmærkningen.

6. ALMINDELIGE FORSKRIFTER

6.1. Hvert prøveeksemplar skal være i overensstemmelse med forskrifterne i punkt 7 og 9 i dette regulativ.

6.2. Parkeringslygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

7. FOTOMETRISKE EGENSKABER

7.1. I referenceaksen skal hvert af de to prøveeksemplarers lysstyrke være mindst lig med minimum og højst lig med maksimum som fastlagt nedenfor:

7.1.1. Lysstyrke af fremadrettet parkeringslygte: minimum (cd): 2 - maksimum (cd): 60

7.1.2. Lysstyrke af bagudrettet parkeringslygte minimum (cd): 2 - maksimum (cd): 30

7.1.3. For enkeltlygter med flere lyskilder skal forskriften om mindste lysstyrke være opfyldt, når en vilkårlig lyskilde svigter, og den maksimale lysstyrke må ikke overskrides, når alle lyskilder er tændt.

7.2. Uden for referenceaksen og inden for de vinkler, der er vist i figurerne i bilag 3 til dette regulativ, må lysstyrken for hvert af de to prøveeksemplarer:

7.2.1. i hver retning svarende til numrene i lysfordelingstabellen i bilag 4, være mindst lig den værdi, der i den nævnte tabel for den pågældende retning er angivet som procent af den i punkt 7.1 foreskrevne mindsteværdi;

7.2.2. i ingen retning, hvorfra lyset kan iagttages, overskride det i pkt. 7.1 angivne maksimum;

7.2.3. for bagudrettet parkeringslygte, som er gensidigt indbygget i en stoplygte (se punkt 7.1.2) tillades dog en lysstyrke på 60 cd neden for et plan, som danner en vinkel på 5° med horisontalplanet og er under dette;

7.2.4. Endvidere gælder følgende:

7.2.4.1. i de i bilag 3 fastlagte vinkler må styrken af det afgivne lys ikke være mindre end 0,05 cd,

7.2.4.2. forskrifterne i bilag 4, pkt. 2.2 vedrørende lokale styrkevariationer skal være overholdt.

7.3. Anvisninger for, hvilke målemetoder der skal anvendes, findes i dette regulativs bilag 4, hvortil der henvises i punkt 7.2.1.

8. PRØVNINGSFORSKRIFTER

Alle målinger skal udføres med farveløse standardglødelamper, som er af de til anordningen foreskrevne typer og er indstillet til at afgive den normallysflux, der foreskrives for disse lampetyper.

8.1. Alle målinger på lygter udstyret med ikke udskiftelig lyskilde (glødelamper og andre lamper) udføres ved hhv. 6,75 V, 13,5 V eller 28,0 V.

For lyskilder med særlig strømforsyning skal ovennævnte prøvespændinger tilsluttes ved indgangsklemmerne for den pågældende strømforsyning.

Prøvningslaboratoriet kan fra fabrikanten rekvirere den særlige strømforsyning, som er nødvendig til lyskilderne.

9. LYSETS FARVE

Farven af det afgivne lys, målt ved anvendelse af en lyskilde med farvetemperatur 2854 K svarende til belysningsmiddel A i henhold til Den internationale Belysningskommission (CIE), skal ligge inden for de grænser, der beskrives af de i bilag 5 for den pågældende farve foreskrevne koordinater.

For lygter udstyret med ikke udskiftelig lyskilde (glødelamper og andre) kontrolleres de kolorimetriske egenskaber dog med de lyskilder, som forefindes i lygten i overensstemmelse med punkt 8.1 i dette regulativ.

10. BEMÆRKNINGER VEDRØRENDE FARVER

Godkendelser, som udstedes i henhold til dette regulativ, bliver i henhold til punkt 5 ovenfor meddelt for en type anordning, som afgiver lys af en given farve eller ufarvet lys; parterne i aftalen om dette regulativ er derfor ikke af samme aftales artikel 3 afskåret fra at forbyde bestemte, af dette regulativ omfattede farver, for anordninger monteret på køretøjer, som de pågældende parter har indregistreret.

11. ÆNDRINGER AF EN TYPE PARKERINGSLYGTE OG UDVIDELSE AF GODKENDELSE

11.1. Enhver ændring af parkeringslygtetypen skal anmeldes til den administrative myndighed, som har godkendt parkeringslygtetypen. Den pågældende myndighed kan da enten:

11.1.1. Skønne, at de foretagne ændringer næppe vil have mærkbar ugunstig virkning, og at parkeringslygten stadig opfylder forskrifterne, eller

11.1.2. rekvirere en yderligere prøvningsrapport fra den tekniske tjeneste, som forestår prøvningen.

11.2. Underretning om nægtelse eller godkendelse skal med angivelse af ændringer gives efter proceduren i punkt 5.4 ovenfor.

11.3. Den kompetente myndighed, som meddeler udvidelse af godkendelsen, påfører et fortløbende nummer på hver meddelelsesformular, som udfærdiges vedrørende en sådan udvidelse.

12. PRODUKTIONENS OVERENSSTEMMELSE

Procedurerne til sikring af produktionens overensstemmelse skal være i overensstemmelse med dem, der er fastlagt i aftalens tillæg 2 (E/ECE/324-E/ECE/TRANS/505/Rev.2), idet der gælder følgende krav:

12.1. Parkeringslygter, som er godkendt efter dette regulativ, skal være produceret således, at de er i overensstemmelse med den godkendte type, idet de opfylder forskrifterne i punkt 7 og 9 ovenfor.

12.2. De mindstekrav til metoder til kontrol af produktionens overensstemmelse, som er fastlagt i bilag 6 til dette regulativ, skal være overholdt.

12.3. De mindstekrav til prøvetagning ved en inspektør, som er fastlagt i bilag 7 til dette regulativ, skal være overholdt.

12.4. Den myndighed, som har meddelt typegodkendelse, kan til enhver tid efterprøve de metoder til overensstemmelsesprøvning, som anvendes på hvert produktionsanlæg. Den normale hyppighed af sådan efterprøvning er én gang hvert andet år.

13. SANKTIONER VED MANGLENDE OVERENSSTEMMELSE AF PRODUKTIONEN

13.1. Godkendelser, som er meddelt for en type parkeringslygte i henhold til dette regulativ, kan inddrages, såfremt ovenstående krav ikke opfyldes, eller såfremt en parkeringslygte, som bærer godkendelsesmærket, ikke er i overensstemmelse med den godkendte type.

13.2. Hvis en part i aftalen vedrørende dette regulativ inddrager en godkendelse, som den tidligere har meddelt, skal den straks underrette de øvrige parter i aftalen om dette regulativ herom gennem en kopi af godkendelsesformularen, som i slutningen med store typer er forsynet med den underskrevne og daterede påskrift "GODKENDELSEN INDDRAGET".

14. ENDELIGT OPHØR AF PRODUKTION

Hvis indehaveren af godkendelsen fuldstændig indstiller produktionen af en parkeringslygte i henhold til dette regulativ, skal han underrette den myndighed, som har udstedt godkendelsen, herom. Ved modtagelse af denne anmeldelse underretter myndigheden dette til de øvrige parter i aftalen om anvendelse af dette regulativ herom ved hjælp af en kopi af godkendelsesformularen, som i slutningen med store typer er forsynet med den underskrevne og daterede påskrift "PRODUKTIONEN OPHØRT"

15. NAVN OG ADRESSE PÅ DE TEKNISKE TJENESTER, SOM FORESTÅR GODKENDELSESPRØVNINGEN, OG PÅ DE ADMINISTRATIVE AFDELINGER

Parterne i aftalen om dette regulativ meddeler til FN's sekretariat navn og adresse på de tekniske tjenester, som er ansvarlige for udførelse af godkendelsesprøverne, og på de administrative myndigheder, som meddeler godkendelse, og til hvem formularer med attestering af godkendelse, udvidelse, nægtelse eller inddragelse af godkendelser, som er udstedt i andre stater, skal fremsendes.

(1) 1 for Tyskland, 2 for Frankrig, 3 for Italien, 4 for Nederlandene, 5 for Sverige, 6 for Belgien, 7 for Ungarn, 8 for Tjekkiet, 9 for Spanien, 10 for Jugoslavien, 11 for Det Forenede Kongerige, 12 for Østrig, 13 for Luxembourg, 14 for Schweiz, 15 (ubenyttet), 16 for Norge, 17 for Finland, 18 for Danmark, 19 for Rumænien, 20 for Polen, 21 for Portugal, 22 for Den Russiske Føderation, 23 for Grækenland, 24 (ubenyttet), 25 for Kroatien, 26 for Slovenien, 27 for Slovakiet, 28 for Hviderusland, 29 for Estland, 30-36 (ubenyttet) og 37 for Tyrkiet. De efterfølgende numre tildeles til andre stater i den kronologiske rækkefølge, disse ratificerer eller tiltræder aftalen om indførelse af ensartede betingelser for godkendelse og gensidig anerkendelse af godkendelse af udstyr og dele til motordrevne køretøjer, og de således tildelte numre meddeles af FN's generalsekretær til parterne i aftalen.

BILAG 1

[Største format: A4 (210 × 297 mm)]

>PIC FILE= "L_2001131DA.017303.EPS">

(1)

...

...

...

Meddelelse om:

- Godkendelse

- nægtelse af godkendelse

- udvidelse af godkendelse

- inddragelse af godkendelse

- endeligt ophør af produktionen(2)

for en type parkeringslygte i henhold til nr. 77

Godkendelse nr. ... Udvidelse nr. ...

1. Betegnelse for parkeringslygtetypen: ...

2. Glødelampernes kategori(3): ...

3. Farve på det afgivne lys: ...

4. Firmanavn eller mærke: ...

5. Fabrikantens navn og adresse: ...

6. Navn og adresse på fabrikantens eventuelle repræsentant: ...

7. Godkendelse ansøgt den (dato): ...

8. Teknisk tjeneste, som forestår godkendelsesprøvningen: ...

9. Dato på prøvningsrapporten fra denne tjeneste: ...

10. Nummer på prøvningsrapporten fra denne tjeneste: ...

11. Godkendelse meddelt/nægtet/udvidet/inddraget(4): ...

12. Sted: ...

13. Dato: ...

14. Underskrift: ...

15. Vedlagte tegning nr. ... viser den geometriske position, i hvilken anordningen skal monteres på køretøjet, samt anordningens referenceakse og referencecentrum.

(1) Myndighedens navn.

(2) Det ikke gældende overstreges.

(3) For parkeringslygter med ikke udskiftelig lyskilde angives lyskildernes antal og samlede wattforbrug.

(4) Det ikke gældende overstreges.

BILAG 2

Godkendelsesmærkets udformning

>PIC FILE= "L_2001131DA.017402.EPS">

Lygten med ovenstående godkendelsesmærke er godkendt i Nederlandene (E4) i henhold til regulativ nr. 77 under godkendelsesnummer 002439. De første to cifre i godkendelsesnummeret angiver, at godkendelsen blev meddelt i henhold til kravene i regulativ nr. 77 i dettes oprindelige form.

BILAG 3

Tilladelige minimumvinkler for den rumlige lysfordeling(1)

I alle tilfælde er minimumvinklerne for den rumlige fordeling af lyset 15° over og 15° under vandret.

>PIC FILE= "L_2001131DA.017502.EPS">

(1) De i disse opstillinger angivne vinkler er korrekte for anordninger til montering i køretøjets højre side. Pilene vender mod køretøjets forende.

BILAG 4

Fotometriske målinger

1. MÅLEMETODER

1.1. Ved fotometriske målinger skal forstyrrende tilbagekastninger undgås ved en passende blænding.

1.2. Såfremt måleresultaterne anfægtes, udføres målinger, som opfylder følgende forskrifter:

1.2.1. måleafstanden er således, at loven om omvendt proportionalitet med kvadratet på afstanden finder anvendelse;

1.2.2. måleapparatet er således, at modtagerens vinkelåbning er mellem 10' og 1°, set fra signallysets referencecentrum;

1.2.3. kravet om styrke for en bestemt observationsretning anses for opfyldt, når dette krav er overholdt i en retning, der afviger højst 15' fra observationsretningen.

2. TABEL OVER STANDARDLYSFORDELING

>PIC FILE= "L_2001131DA.017602.EPS">

2.1. Retningen H = 0° og V = 0° svarer til referenceaksen. (På køretøjet er denne vandret og parallel med køretøjets vandrette midterplan og orienteret i det påbudte synlighedsfelts retning). Den går igennem referencecentret. Værdierne i tabellen giver for de forskellige måleretninger minimumlysstyrkerne i procent af det krævede minimum for hver lygte i aksen (i retningen H = 0° og V = 0°).

2.2. Inden for det i punkt 2 omhandlede lysfordelingsområde, der er vist skematisk som et gitter, skal lyset i det væsentlige være ensartet, således at lysstyrken, i hver retning af et givet felt dannet af gitterlinjerne, mindst svarer til den laveste minimumprocentdel, som er angivet (er til rådighed) på gitterlinjerne omkring den pågældende retning.

3. FOTOMETRISKE MÅLINGER PÅ LYGTER UDSTYRET MED FLERE LYSKILDER

De fotometriske præstationer kontrolleres:

3.1. For ikke udskiftelige lyskilder (glødelamper og andet):

med de lyskilder, som forefindes i lygten, i overensstemmelse med punkt 8.1 i dette regulativ.

3.2. For udskiftelige glødelamper:

Når der anvendes masseproducerede glødelamper ved 6,75 V, 13,5 V eller 28,0 V, skal lysstyrken være mellem maksimumgrænsen i dette regulativ og minimumgrænsen i dette regulativ, forhøjet i henhold til den tilladte afvigelse i lysflux for den anvendte type glødelampe som angivet i regulativ nr. 37 for produktion af glødelamper; i stedet kan der i hver enkelt position efter tur anvendes en standardglødelampe, der arbejder ved sin referenceflux, idet de enkelte målinger i hver position sammenlægges.

BILAG 5

Lysets farve - Trikromatiske koordinater

RØD

grænse mod gul: Y <= 0.335

grænse mod violet: Z <= 0,008

HVID

grænse mod blå: X >= 0,310

grænse mod gul: X <= 0,500

grænse mod grøn: Y <= 0,150 + 0,640 x

grænse mod grøn: Y <= 0,440

grænse mod violet: Y >= 0,050 + 0,750 x

grænse mod rød: Y >= 0,382

GUL

grænse mod gul: Y <= 0,429

grænse mod rød: Y >= 0,398

grænse mod hvid: Z <= 0,007

Til kontrol af disse kolorimetriske kendetegn anvendes en lyskilde med farvetemperatur 2854 K, svarende til belysningsmiddel A i henhold til Den internationale Belysningskommission (CIE). For lygter udstyret med ikke udskiftelig lyskilde (glødelamper og andre) skal de kolorimetriske egenskaber dog kontrolleres med de lyskilder, der forefindes i lygten, i overensstemmelse med punkt 8.1 i dette regulativ.

BILAG 6

Mindstekrav til metoder til kontrol af produktionens overensstemmelse

1. ALMINDELIGE FORHOLD

1.1. Overensstemmelseskravene anses for opfyldt i mekanisk og geometrisk henseende, såfremt forskellene ikke overstiger de uundgåelige fremstillingsvariationer inden for dette regulativs forskrifter.

1.2. Hvad angår fotometriske præstationer anses masseproducerede lygter ikke for uoverensstemmende, såfremt - ved prøvning af de fotometriske præstationer af enhver på tilfældig måde udtaget lygte udstyret enten med standardglødelampe eller med ikke udskiftelig lyskilde (glødelampe eller andet), når alle målinger finder sted ved hhv. 6,75 V, 13,5 V og 28,0 V:

1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ.

1.2.2. Såfremt, for lygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af lygterne med en anden standardglødelampe.

1.3. Kromaticitetskoordinaterne skal være overholdt, når lygten er udstyret med en standardglødelampe, eller - for lygter udstyret med ikke udskiftelig lyskilde (glødelampe eller andet) - når de kolorimetriske egenskaber efterprøves med den lyskilde, som forefindes i lygten.

2. MINDSTEKRAV TIL DEN AF FABRIKANTEN FORETAGNE KONTROL AF PRODUKTIONENS OVERENSSTEMMELSE

For hver type forlygte skal indehaveren af godkendelsesmærket gennemføre mindst følgende prøvninger med passende intervaller. Prøvningerne skal udføres i overensstemmelse med bestemmelserne i dette regulativ. Konstateres der ved nogen prøvetagning manglende overensstemmelse hvad angår den pågældende type prøvning, udtages yderligere prøveeksemplarer, som afprøves. Fabrikanten skal træffe foranstaltninger til sikring af overensstemmelsen af den pågældende produktion.

2.1. Prøvningernes art

Overensstemmelsesprøvningen i dette regulativ skal omfatte fotometriske og kolorimetriske egenskaber.

2.2. Metoder, som anvendes ved prøvningen

2.2.1. Prøvningerne skal i almindelighed udføres i overensstemmelse med de i dette regulativ fastlagte metoder.

2.2.2. Til enhver overensstemmelsesprøvning, som udføres af fabrikanten, kan tilsvarende metoder anvendes med samtykke fra den kompetente myndighed, som forestår godkendelsesprøvningen. Det påhviler fabrikanten at godtgøre, at de anvendte metoder er ækvivalente med dem, som er fastlagt i dette regulativ.

2.2.3. Anvendelse af punkt 2.2.1 og 2.2.2 forudsætter jævnlig kalibrering af prøvningsapparaturet og dets overensstemmelse med målinger foretaget af en kompetent myndighed.

2.2.4. Der skal i alle tilfælde anvendes samme referencemetoder som i dette regulativ, navnlig til administrativ kontrol og prøveudtagning.

2.3. Prøvetagningens art

Der udtages på tilfældig måde prøver af lygter fra en ensartet produktionsbatch. Ved en ensartet batch forstås et sæt lygter af samme type, defineret i henhold til fabrikantens produktionsmetoder.

Bedømmelsen skal sædvanligvis dække serieproduktion fra de enkelte fabrikker. En fabrikant kan dog behandle resultaterne fra flere fabrikker vedrørende samme type som én gruppe, forudsat at fabrikkerne anvender samme kvalitetsstyringssystem.

2.4. Målte og registrerede fotometriske egenskaber

Den udtagne retningsviserblinklygte underkastes fotometrisk efterprøvning af minimumværdierne i de i bilag 4 angivne punkter og af de i bilag 5 angivne kromaticitetskoordinater, som er fastlagt i regulativet.

2.5. Acceptkriterier

Det påhviler fabrikanten at foretage en statistisk analyse af prøvningsresultaterne og i enighed med de kompetente myndigheder fastlægge acceptkriterier for produkterne med henblik på opfyldelse af forskrifterne for prøvning af produktionens overensstemmelse i punkt 12.1 i dette regulativ.

Acceptkriterierne skal være fastlagt således, at der med en konfidensgrad på 95 % er en sandsynlighed på mindst 0,95 for, at stikprøven består i overensstemmelse med bilag 7 (første prøveudtagning).

BILAG 7

Mindstekrav til prøvetagning ved en inspektør

1. ALMINDELIGE FORHOLD

1.1. Overensstemmelseskravene anses for opfyldt i både mekanisk og geometrisk henseende i henhold til de relevante forskrifter i dette regulativ, såfremt forskellene ikke overstiger uundgåelige fremstillingsvariationer.

1.2. Hvad angår fotometriske præstationer anses masseproducerede lygter ikke for uoverensstemmende, såfremt - ved prøvning af de fotometriske præstationer af enhver på tilfældig måde udtaget lygte udstyret enten med standardglødelampe eller med ikke udskiftelig lyskilde (glødelampe eller andet), når alle målinger finder sted ved hhv. 6,75 V, 13,5 V og 28,0 V:

1.2.1. ingen målt værdi afviger i ugunstig retning med mere end 20 % fra de værdier, som foreskrives i dette regulativ.

1.2.2. Såfremt, for lygter udstyret med udskiftelig lyskilde, resultaterne af de ovenfor beskrevne prøver ikke opfylder forskrifterne, gentages prøvningen af lygterne med en anden standardglødelampe.

1.2.3. Der ses bort fra lygter med åbenbare fejl.

1.3. Kromaticitetskoordinaterne skal være overholdt, når lygten er udstyret med en standardglødelampe, eller - for lygter udstyret med ikke udskiftelig lyskilde (glødelampe eller andet) - når de kolorimetriske egenskaber efterprøves med den lyskilde, som forefindes i lygten.

2. FØRSTE PRØVEUDTAGNING

Ved første prøveudtagning udtages fire lygter på tilfældig måde. Den første prøve på to eksemplarer mærkes A, den anden prøve på to eksemplarer mærkes B.

2.1. Produktionen anses ikke for uoverensstemmende

2.1.1. Efter udtagning af prøver ved den i fig. 1 i dette bilag viste procedure anses masseproducerede lygter ikke for uoverensstemmende, såfremt afvigelserne af de målte værdier for lygterne i de ugunstige retning er:

2.1.1.1. for prøve A,

A1: én lygte 0 %

én lygte: Højst 20 %

A2: begge lygter: Over 0 %

men ikke over 20 %

gå til prøve B

2.1.1.2. prøve B

B1: Begge lygter 0 %

2.1.2. eller såfremt betingelserne i punkt 1.2.2 for prøve A er opfyldt.

2.2. Produktionen anses for uoverensstemmende

2.2.1. Efter udtagning af prøver ved den i fig. 1 i dette bilag viste procedure anses masseproducerede lygter for uoverensstemmende og anmodes fabrikanten om at bringe sin produktion i overensstemmelse med forskrifterne (justering), såfremt afvigelserne af de målte værdier for lygterne er:

2.2.1.1. for prøve A,

A3: én lygte: Højst 20 %

én lygte: Over 20 %

men ikke over 30 %

2.2.1.2. prøve B

B2: i tilfælde A2

én lygte: Over 0 %

men ikke over én 20 %

lygte højst 20 %

B3: i tilfælde A2

én lygte 0 %

én lygte: Over 20 %

men ikke over 30 %

2.2.2. eller såfremt betingelserne i punkt 1.2.2 for prøve A ikke er opfyldt.

2.3. Godkendelsen inddrages

Efter udtagning af prøver ved den i i fig. 1 i dette bilag viste procedure anses prøverne for uoverensstemmende og vil punkt 13 blive bragt i anvendelse, såfremt afvigelserne af de målte værdier for lygterne er:

2.3.1. for prøve A,

A4: én lygte: Højst 20 %

én lygte: Over 30 %

A5: begge lygter: Over 20 %

2.3.2. prøve B

B4: i tilfælde A2

én lygte: Over 0 %

men ikke over 20 %

én lygte: Over 20 %

B5: i tilfælde A2

begge lygter: Over 20 %

B6: i tilfælde A2

én lygte 0 %

én lygte: Over 30 %

2.3.3. eller såfremt betingelserne i punkt 1.2.2 for prøve A og B ikke er opfyldt.

3. GENTAGELSE AF PRØVEUDTAGNING

I tilfælde A3, B2 og B3 skal der senest to måneder efter anmeldelsen udtages en tredje prøve C bestående af to lygter og en fjerde prøve D bestående af to lygter, fra beholdningen af enheder, som er produceret efter justering.

3.1. Produktionen anses ikke for uoverensstemmende

3.1.1. Efter udtagning af prøver ved den i fig. 1 i dette bilag viste procedure anses masseproducerede lygter ikke for uoverensstemmende, såfremt afvigelserne af de målte værdier for lygterne er:

3.1.1.1. for prøve C,

C1: én lygte 0 %

én lygte: Højst 20 %

C2: begge lygter: Over 0 %

men ikke over 20 %

gå til prøve D

3.1.1.2. for prøve D

D1: i tilfælde C2

begge lygter 0 %

3.1.2. eller såfremt betingelserne i punkt 1.2.2 for prøve C er opfyldt.

3.2. Produktionen anses for uoverensstemmende

3.2.1. Efter udtagning af prøver ved den i fig. 1 i dette bilag viste procedure anses masseproducerede lygter for uoverensstemmende og anmodes fabrikanten om at bringe sin produktion i overensstemmelse med forskrifterne (justering), såfremt afvigelserne af de målte værdier for lygterne er:

3.2.1.1. for prøve D

D2: i tilfælde C2

én lygte: Over 0 %

men ikke over 20 %

én lygte: Højst 20 %

3.2.1.2. eller såfremt betingelserne i punkt 1.2.2 for prøve C ikke er opfyldt.

3.3. Godkendelsen inddrages

Efter udtagning af prøver ved den i i fig. 1 i dette bilag viste procedure anses prøverne for uoverensstemmende og vil punkt 13 blive bragt i anvendelse, såfremt afvigelserne af de målte værdier for lygterne er:

3.3.1. for prøve C,

C3: én lygte: Højst 20 %

én lygte: Over 20 %

C4: begge lygter: Over 20 %

3.3.2. for prøve D

D3: i tilfælde C2

én lygte 0 eller over 0 %

én lygte: Over 20 %

3.3.3. eller såfremt betingelserne i punkt 1.2.2 for prøve C og D ikke er opfyldt.

Fig. 1

>PIC FILE= "L_2001131DA.018401.EPS">